காதல் தவிப்பு. - காதல் கவிதை

கடல் இன்று கலங்கியதே 
 இந்தக் காதல் வந்து மோதியதால் 
 என் உடல் இன்று வேகிறதே 
 உனைப் பற்றிய நினைவால் . 
 கலந்துவிடு என் மூச்சிக்காற்றாக 
 காத்திருப்பேன் எப்போதும் உனக்காக. 
 என் நிலை நீயும் அறிவாயோ 
 அறிந்திருந்தால் இங்ஙனம் இருப்பாயோ 
 உயிர் பிரியும் முன் வருவாயா 
 உடலோடு உடல் கலப்பாயா 
 உண்ணாமல் உறங்காமல் இருக்கின்றேன் 
 உணவாக கனவாக வருவாயா. 
 சித்தனாய் நான் இருந்தேன் 
 உனைக் காணும் முன்னாலே 
 இன்று பித்தனாய் நான் ஆனேன் 
 உனைக் கண்ட முதல் நாளே. 
 இந்த மாற்றம் எதனாலோ 
 சொல்லத்தான் வருவாளோ இல்லை 
 சொல்லாமல் கொல்வாளோ 
 என் இதயம் நின்றாலும் 
 உன் நினைவு நீங்காது 
 ரசிக்க மறந்த கவிஞனாய் நான் 
 இருந்தேன் ஏன் ரசனை தந்து 
 எனைக்கொல்ல நீ வந்தாய் 
 உதிரம் முழுதும் உனை நோக்கி பாயுதடி 
 இந்த துயரம் நீக்க வந்திடடி என் அருகே. 
 உன் பார்வை போதுமே 
 என் ஜீவன் வாழ்ந்திடவே 
 உன் வியர்வை நானாகி 
 விழ வேண்டும் இப்பூமியிலே 
 வசந்தம் தர வர வேண்டும் 
 நீ எந்தன் வாழ்வினிலே. 
 இந்த வரம் போதும் 
 எனக்கு இந்த வாழ்க்கையிலே.